…Марийжым тюрьмаш петырен шындымек, Татьяна Алексеевна Чавайн 1937 ий августышто ныл икшывыж дене Морко районыш, Чавайнурыш, илаш каен. Да ялжымат ынде вес семын- Шырканур- манаш тӱҥалыныт. Тыште илышыла, Юрий ачажын шочын-кушмо Изи Корамас ялыште шымияш школым тунем лектын. Тидыже фашист Германийым кырен шалатыме дене налме отметке-влак ончыкталтыныт: кумытан иктат уке, нылытан-визыт, визытан-кудыт. Шкем кучымо (поведений) денат визытаным шынденыт. Калык тушманын шочшыжо улат гын, шурген-осалланен коштын ончы-ян!